BPP พื้นฐานยังแกร่ง-ราคาหุ้นอ่อนตัวลงเป็นจังหวะสะสมเป้าหมาย 30 บ.
BPP พื้นฐานยังแกร่ง-ราคาหุ้นอ่อนตัวลงเป็นจังหวะสะสมเป้าหมาย 30 บ.
4 ก.ค. 2561

บล.เอเอสแอล ระบุในบทวิเคราะห์วันนี้(4 ก.ค.) ว่า บริษัท บ้านปู เพาเวอร์ จำกัด (มหาชน) หรือ BPP แนวโน้มกำไรปกติไตรมาส 2/61 เติบโตทั้ง เทียบไตรมาสก่อนหน้าและ เทียบช่วงเดียวกันของปีก่อน จากปัจจัยด้านฤดูกาลซึ่งเป็น High Season ของความต้องการไฟฟ้า รวมไปถึงการรับรู้กำลังการผลิตที่เพิ่มขึ้นในญี่ปุ่นอีก 45 MW
คาดว่ากำไรสุทธิปี 61 อยู่ที่ 4.1 พันล้านบาท ทรงตัว เทียบช่วงเดียวกันของปีก่อน แต่กำไรปกติ (ไม่รวมค่าใช้จ่ายพิเศษ) เติบโต 18% ช่วงเดือน มิ.ย. 61 ที่ผ่านมา ราคาหุ้นอ่อนตัวลง มองเป็นช่วงสะสม หลังพื้นฐานยังแกร่ง แนะนำ “ซื้อ” มูลค่าเหมาะสมที่ 30 บาท (Upside 31%)